Kinsa'y apil sa Ahl al-Bayt ? 

Kini nagpadayag nga ang kaliwat sa Propeta (swas) - nga maoy gipasabut sa Ahl 
al-Bayt, 'Itrah ug Aal - kini naglakip sa iyang anak nga babaye nga si Fatima al- 
Zahra', sa iyang bana nga si Imam 'Ali, sa ilang mga anak nga si Imam al-Hasan 
maingon man si Imam al-Husayn ('a). Ang sakup niining maong kaliwatan mga 
lima (5) sila lakip na si Propeta Muhammad (swas) isip maoy pangulo, ang duha 
buhi sa panahon nga napadayag ang bersikulo sa Qur'an ang mahitungod sa 
ilahang kahimtang. Samtang ang siyam (9) sa ubang mga Imam nga gikan sa 
kaliwatan ni Imam al-Husayn ('a) apil usab niining piniling kaliwatan, ug ang 
katapusan mao ang Imam al-Mahdi ('a). Ang Propeta (swas) nagsulti: "Ako ug si 
Ali ug si Hasan ug Husayn ug ingon man ang siyam ka mga kaliwat ni 
Al-Husayn sila mao ang mga putli ug ang dili masayup." [al-Juwayni, 
Fara'id al-Simtayn, (Beirut, 1978), p. 160. Pahibalo nga ang pagkabanggitan ni al- 
Juwayni isip usa ka Eskolar sa Hadith napamatud-an na ni al-Dhahabi diha sa 
Tadhkirat al-Huffaz, vol. 4, p. 298 ug ingon man ni Ibn Hajar al-'Asqalani diha sa 
al-Durar al-Kaminah, vol. 1, p. 67] 

_ "Ako ang pangulo sa tanang Propeta ug si 'Ali ibn Abi Talib mao ang 
pangulo sa mga sinaligan o sumusunod , ug human nako adunay napulog 
duha ka mga sumusunod, ang una kanila mao si 'Ali ibn Abi Talib ug ang 
katapusan mao ang al-Mahdi." [al-Juwayni, Fara'id al- Simtayn, p. 160] 
_ "si Al-Mahdi usa sa amoa Ahl al-Bayt" ug si "al-Mahdi usa sa akong 
kaliwatan, diha sa anak ni Fatima" [Ibn Majah, al-Sunan, vol. 2, p. 519, 
numbers 4085-6; Abu Dawud, al-Sunan, vol. 2, p. 207] 

Unsa kaha apil ba ang mga asawa sa Propeta (swas)? 

Ang bersikulo sa Pagkaputli "Sa pagkamatuod maoy pagbuot sa Allah sa ..." 
gipadayag ngadtu kang propeta Muhammad (swas) didto sa panimalay sa iyang 
asawa nga si Umm Salama (kahimut-an siya sa Allah ); Gitawag sa Propeta (swas) 
sila si al-Hasan, al-Husayn, Fatima ug ingon man si 'Ali, ug iyahang gitigum sila 
ug gi-kupo-an sila sa iyang kupo. Dayun siya miingon, "O Allah, kini sila mao 
ang akong Ahl al-Bayt, busa ipahilayo sila Ahl al-Bayt gikan sa tanan nga 
kahugawan, ug hinlo-i sila sa labing kaputli." Si Umm Salama misulti, "Apil ba 
ako nganha kanila, o Sinugo sa Allah?" Ang Propeta (swas) mitubag: 
"Pagpabilin lang sa imong dapit, ug ikaw usa ka matarung." 
_ al-Tirmidhi, al-Sahih, vol. 5, p. 351 ug 663 al-Hakim al-Naysaburi, 
alMustadrak 'ala al-Sahihayn, vol. 2, p. 416. Iyang gipamahayag nga kini usa ka 
sahih sumala sa pasikaranan ni al-Bukhari 
_al-Suyuti, al-Durr al-Manthur, vol. 5, p. 197 

Ang sinugdanan sa bersikulo sa 33:33 ang gisundan sa pamahayag tumong ngadtu 
sa mga asawa sa Propeta (swas) isip basihanan nga ang gigamit nga pronoun usa ka 
pambabaye (feminine). Apan, diha mismo sa bersikulo sa pagputli, ang iyang 
henero (gender) nausab ngadtu sa panlalaki (masculine) ni pambabaye o panlalaki 
(mixed gender). Kini nagpasabut lang kini usa ka kinaugalingon nga pinadayag nga 
gipatumong ngadtu sa Iain-lain nga mga tawo. 

Sa pagkamatuod maoy pagbout sa Allah ang pagpahilayo 
kaninyo gikan sa kahugawan, O mga Tawo nga sakup sa 
Panimalay (Ahl al-Bayt) aron sa pagputli kaninyo sa 

hingpit. [Bersikulo sa Pagkaputli Qur'an 33:33] 

Si Prophet Muhammad (swas) gipangutana sa iyang mga tinun-an: 
"Unsa-on ba namu sa pagpangayo sa panalangin alang kanimo?" ... 
Siya miingon: "Isulti ninyo : l O Allah! Ipadangat ngadtu kang 
Muhammad maingon man sa Kaliwatan ni Muhammad, sama sa 
Imong pagpadangat sa Imong panalangin ngadtu kang Abraham 
maingon man sa kaliwatan ni Abraham, gumikan kay Ikaw mao man 
ang Labing Dalaygon ug Labing Halangdon." [Sahih al-Bukhari, 
volume 4, book 55, number 589] 



Ngano ba nga angay 
atung sundon ang 
Kaliwat (Ahlul-bayt) ni 
Muhammad (swas) ? 



Ang mga Shi'ah nagatoo sa duruha ka mga bililhong butang 
nga gibilin sa Propeta Muhammad (swas) nga mao ang 
Balaang Qur'an ug ang Ahl al-Bayt (ang dayag nga sakup sa 
iyang panimalay). Ang Ahl al-Bayt mao gayud ang 
sumbanan sa matuod nga Sunnah sa Propeta (swas). Kay 
wala nay laing paagi nga makab-ut sa usa ka Muslim ang 
giya gawas sa pagsunod niining duruha ka mga sumbanan. 

Ang Kabilin ni Propeta Muhammad (swas) 
"Panahun na nga akong pagadawaton ang tawag sa kamatayon. Sa 
pagkamatuod, Akong ibilin diha kaninyo ang duruha ka Bililhong 
butang (thaqalayn): ang Kasulatan sa Allah ug ang akong Ahl al- 
Bayt. Sa pagkamatuod, kining duruha dili mahimong pagabulagon 
hangtud nga mobalik sila kanako didto sa lanaw (Kawthar)." 
Kining maong kasaligan nga hadith gikan kang Propeta Muhammad (swas) 
gibatbat sa sobra sa 30 ka mga tinun-an (Sahabah) ug gitala sa daghan nga mga 
Sunni nga mga Eskolar. Ania ang pipila ka mga gibantog nga mga sukaranang 
hadith naglakip sa mga sumusunod: 

_al-Hakim al-Naysaburi, alMustadrak 'ala al-Sahihayn (Beirut), vol. 3, p. 109- 110, 
148, ug 533). Iyang gipamahayag nga ang maong saysay (hadith) usa ka sahih 
pinasikad diha sa pamahayag ni al-Bukhari ug Muslim; si al-Dhahabi nagpamatuod 
niini sa iyang hukom. 

_Muslim, al-Sahih, (English translation), book 031, # 5920-3 
_ al-Tirmidhi, al-Sahih, vol. 5, p. 621-2, # 3786 ug 3788; vol. 2, p. 219 
_ al-Nasa'i, Khasa'is'Ali ibn Abi Talib, hadith # 79 

_ Ahmad b. Hanbal, al-Musnad, vol. 3, p. 14, 17, 26; vol. 3, p. 26, 59; vol. 4, p. 371; 
vol. 5, p. 181-2, 189-190 
_Ibn al-'Athir, JamP al' USUI, vol. 1, p. 277 

_ Ibn Kathir, alBidayah wa alnihayah, vol. 5, p. 209. Iyahang gikutlo diha sa al- 
Dhahabi ug gipamahayag nga kining maong hadith usa ka sahih. 
_Ibn Kathir, Tafsir al-Qur'an al-'Azim , vol. 6, p. 199 

_Nasir al-Din al-Albani, Silsilat al-Ahadith al-Sahiha (Kuwait: al-Dar al-Salafiyya), 
vol. 4, p. 355-8. Iyahang gipanglista ang daghan nga mga nagkadugtong nga mga 
pamahayag nga Iyahang ginaisip nga kasaligan. 

Aduna pay daghan nga mga sukaranan alang niini nga maong hadith nga 
mahimo nga atung iapil dinhi. 

Mao ba gyud ang gisulti sa Propeta (swas) "Akong ibilin diha 
kaninyo ang Kasulatan sa Allah ug ang akong Sunnah" ? 

Usa kini ka sayup nga pagsabut. Ang kamatuoran niini mao nga wala kini lig-on nga 
pasikaranan nga kini mao ang gipamahayag sa Propeta (swas) sa iyahang katapusan 
nga pagpamulong. Kini dili man gani makaplagan bisan diin ani sa unom (6) ka 
Sihah nga mga libro!! Ang asoy diha sa Malik's Muwatta', Ibn Hisham's Si rat 
Rasul Allah, ug gikan niya diha sa al-Tabari's Ta'rikh, ang tanan nagsagubang 
gikan sa mga dili kompleto nga mga sumpay sa mga pamahayag ug adunay mga 
sumpay nga nawala o giwala! Ang ubang bahin nga adunay kinatibuk-an nga han-ay 
sa pamahayag (isnad) - nga diin diyutay lamang - ang tanan adunay mga tig-asuy 
nga mga dili kasaligan nga maoy nagmando sa mga Sunni Eskolar diha sa rijal. 
Kining malatngunon nga mga kamatuoran mahimo nga susihon niadtung mga buot 
masayud pinaagi sa pagpakisayud diha sa mga tukmang mga basahon. 
Dayag, nga walay usa nga namahayag nga ang Sunnah sa Propeta (swas) nga dili 
angay sundon. 

Sumala sa ginaingon sa unahan, ang Propeta (swas) bout sa mga Muslim nga mosunod 
sa iyahang Ahl al-Bayt isip maoy kasaligan, putli ug walay sayup nga tinubdan sa 
iyahang Sunnah. 



Ngano nga labon man ang kaliwat sa Propeta (swas)? 

Sa diha nga ang versikulo gipadayag"(0 Muhammad) Isulti, 'Wala akoy laing balus 
nga akong pagapangayuon diha kaninyo gawas lamang nga inyong mahalon 
ang akong suod nga kaliwat." (42:23) ang mga Muslim nangutana ngadtu sa 
Propeta (swas): "Kinsa ba ang imong suod nga kaliwat kinsang pagmahal nganha kanila 
usa ka katungdanan? " Siya mitubag, , "Si AH, Fatima, ug ang kanilang duruha 
ka mga anak." 

_al-Hakim al-Naysaburi, al-Mustadrak ala al-Sahihayn, vol. 2, p. 444 
_al-Qastallani, Irshad al-Sari Sharh Sahih al-Bukhari, vol. 7, p. 331 
_al-Suyuti, al-Durr al-Manthur, vol. 6, p. 6-7 
_al-Alusi al-Baghdadi, Ruh al-Ma'ani, vol. 25, p. 31-2 

Ang pagkamatinud-anon ug katarung sa Ahl al-Bayt nailhan pag-ayo diha mismo sa 
Qur'an diha sa panahon sa Pagpakiglantugi batok sa mga Kristiyano nga taga Najran. 
Sa diha nga ang bersikulo napadayag "Kanila nga makiglalis kanimo mining 
bahina, human sa kahibalo nga miabut kanimo, Ingna sila: Umari kamo, akong 
tigumon ang akong mga anak, ug kamo sa inyong mga anak; ang among 
babaye, ug ang inyong babaye, ang akong panimalay ug ang inyong panimalay; 
Ug mag-ampo nga hugot ug magahangyo sa tunglo nga gikan sa Allah, 
niadtung mga bakakaon." (3:61), Ang Propeta (swas) mitawag kang 'AH, 
Fatima, al-Hasan ug kang al-Husayn ug misulti: 'O Allah, mao kini sila 
ang akong mga kaliwat (Ahli)'. 

Muslim, al-Sahih, (English ttanslation), book 031, number 5915 
_al-Hakim al-Naysaburi, alMustadrak 

ala al-Sahihayn, vol. 3, p. 150. Siya namahayag nga kini usa ka sahih sumala sa 
pamahayag ni al-Bukhari and Muslim 

_Ibn Hajar al-'Asqalani, Fath al-Bari Sharh Sahih al-Bukhari, vol. 7, p. 60 
_ al-Tirmidhi, al-Sahih, kitab al-manaqib, vol. 5, p. 596 
_ Ahmad b. Hanbal, al-Musnad, vol. 1, p. 185 
_al-Suyuti, History of Khalifas Who Took The Right Way, (London, 1995), p. 176 

Igo na ba nga magpakita lang sa pagtahud ngadtu Ahl al-Bayt? 

Igo na ba nga magpakita lang sa pagtahud diha sa Qur'an? Dayag nga ang mga Muslim 
musunod gayud niini, ingon nga maoy sumbanan sa Diosnon nga giya, diha sa tanan nga 
mga buluhaton. Ang Propeta Muhammad (swas) nagbilin sa duruha ka bililhong butang 
nganha sa mga Muslim, ug nagsaad nga kini sila dili mahimo nga pagabulagon hangtud 
sa adlaw sa paghukom. Pinaagi sa pagpares sa Ahl al-Bayt diha sa Qur'an, ang 
Propeta (swas) nagsulti kanato nga dili lang sa pagtahud nganha kanila, apan 
hangtud usab sa pagdawat sa mga gitudlo sa mga baruganan sa Islam, mga gawi, 
hadith ug ingon man ang tafsir nga gikan kanila. 

Ang Propeta Muhammad (swas) misulti"Sa pagkamatuod ! Ang akong Ahl al- 
Bayt sama sa Arka ni Noah. Ang bisan kinsa nga mosakay niini maluwas, 
ug ang magdumili niini sila malaglag." 

_ al-Hakim al-Naysaburi, alMustadrak ala al-Sahihayn, vol. 3, p. 151, vol. 2, p. 343. 
Siya namahayag nga kini usa ka sahih sumala sa pamahayag ni Muslim 
_al-Suyuti, al-Durr al-Manthur, vol. 1, p. 71-72 

Ibn Hajar al-Makki, al-Sawa'iq al-Muhriqa, p. 140. Siya namahayag nga kini maong 
Pamahayag miabut gikan sa daghan nga mga manalaysay nga maoy nagpalig-on sa 
matag-usa niini. 

